„Mania spionajului” a cuprins Rusia. De ce sunt acuzați de trădare fizicienii care lucrau la armele hipersonice cu care se laudă Putin
Președintele rus Vladimir Putin se laudă de multe ori că țara lui este prima în lume la dezvoltarea de arme hipersonice, rachete care zboară de cinci ori mai repede decât viteza sunetului, scrie BBC. Dar, în ultimii ani, mai mulți fizicieni ruși care au lucrat în acest domeniu au fost acuzați de trădare și trimiși la închisoare - trei dintre ei au murit între timp.